A s’amigu Chichinu
(Sonettu dedicadu a s’amigu Chichinu Lobina – 16/07/2003)

Chichinu dae s’edade ‘e s’infanzia
Semus amigos veros diventados
Pius de sessant’annos sun passados
Tra nois mai istadu b’at mancanzia,

Amigos de antiga costumanzia
Che frades chi si sunu cunsacrados
In piena armonia sempre istados
Cun fide e sincera fratellanzia.

No isco custu cantu in sarda rima
Chi resessidu siada a dovere
De pagu esperiensia in sa musa

Pro custu prima ti dimando scusa
Sperende de ti faghere piaghere
E ti saludo cun sinzera istima.